CELEX: 32015R0725
Language: bg
Date: 2015-05-05 00:00:00
Title: Регламент за изпълнение (ЕС) 2015/725 на Комисията от 5 май 2015 година за определяне на краен срок за подаване на заявления за помощта за частно складиране на свинско месо, предвидена в Регламент за изпълнение (ЕС) 2015/360

6.5.2015   
            
            
               BG
            
            
               Официален вестник на Европейския съюз
            
            
               L 115/32
            
         РЕГЛАМЕНТ ЗА ИЗПЪЛНЕНИЕ (ЕС) 2015/725 НА КОМИСИЯТА
   от 5 май 2015 година
   за определяне на краен срок за подаване на заявления за помощта за частно складиране на свинско месо, предвидена в Регламент за изпълнение (ЕС) 2015/360
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 18, параграф 2, първа алинея, буква б) и втора алинея от него,
   като има предвид, че:
   
               (1)
            
            
               Помощта за частно складиране, предоставяна съгласно Регламент за изпълнение (ЕС) 2015/360 на Комисията (2), се отрази благоприятно на пазара на свинско месо и се очаква стабилизирането на цените да продължи.
            
         
               (2)
            
            
               Поради това предоставянето на помощ за частно складиране на свинско месо следва да бъде прекратено и да бъде определен краен срок за подаването на заявления за помощ.
            
         
               (3)
            
            
               С оглед на правната сигурност Регламент за изпълнение (ЕС) 2015/360 следва да бъде отменен.
            
         
               (4)
            
            
               За да не се допуснат спекулации, настоящият регламент следва да влезе в сила в деня след деня на публикуването му в Официален вестник на Европейския съюз.
            
         
               (5)
            
            
               Комитетът за общата организация на селскостопанските пазари не е представил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Крайният срок за подаване на заявления за помощта за частно складиране на свинско месо, предвидена в Регламент за изпълнение (ЕС) 2015/360, е 8 май 2015 г.
   Член 2
   Регламент за изпълнение (ЕС) 2015/360 се отменя, считано от 8 май 2015 г.
   Той обаче продължава да се прилага по отношение на договори, сключени съгласно посочения регламент преди влизането в сила на настоящия регламент.
   Член 3
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 май 2015 година.
      
         
            За Комисията,
         
         
            от името на председателя,
         
         Phil HOGAN
         
            Член на Комисията
         
      
   
   
      (1)  ОВ L 347, 20.12.2013 г., стр. 671.
   
      (2)  Регламент за изпълнение (ЕС) 2015/360 на Комисията от 5 март 2015 г. за започване на частно складиране на свинско месо и за предварително определяне на размера на помощта (ОВ L 62, 6.3.2015 г., стр. 16).